
OSNOVNI PODACI
Vlada Kosova je primila 15,3 miliona USD kao deo finansiranja Grupe Svetske banke za pripremu Projekta spremnosti za konkurentnost i izvoz (CERP). Cilj razvoja projekta (PDO) je da podrži sertifikaciju proizvoda za izvozna tržišta, ojača kapacitete izvozno orijentisanih firmi i smanji troškove poslovnih inspekcija. Projekat ima dve komponente: 1. Jačanje poslovnog okruženja i spremnosti na izvoz; i 2. podrška za sprovođenje i koordinaciju projekta.  
Ministarstvo trgovine i industrije (MTI) će biti odgovorno za sprovođenje Projekta. Jedinica za sprovođenje projekta (JSP) je osnovana u MTI-u. JSP pruža podršku MTI-u u efektivnom i blagovremenom sprovođenju projekta. JSP je odgovorna za pružanje podrške ministarstvu u svim nabavkama, finansijskom upravljanju, praćenju i evaluaciji, i izveštavanju o korišćenju sredstava Projekta. 

CILJ ZADATKA
Ključni cilj ovog zadatka je da pomogne KAM, DAK-u, Jedinici za sprovođenje projekta i Odeljenju MTI-a zaduženim za aktivnosti projekta u sprovođenju podrške koja je potrebna da bi se KAM i DAK razvili.
Ministarstvo trgovine i industrije (MTI) sada poziva kvalifikovanu stručnu i kompetentnu organizaciju ili zajedničko preduzeće da iskažu svoj interes za pružanje usluga.

DELOKRUG RADA
Dužnosti i odgovornosti
Specifični zadaci koje će preduzeti Konsultanti (kompanija) uključuju, ali se ne ograničavaju na sledeće aktivnosti:
· Priprema liste merenja koje će vršiti KAM, uzimajući u obzir raspoložive resurse (zgrada, broj osoblja, sredstva).
· Priprema spiska opreme/sistema koji će se nabaviti s obzirom na listu merenja koja će se izvršiti.
· Priprema tehničkih specifikacija opreme/sistema koje treba nabaviti i svih posebnih uslova potrebnih za nabavku.
· Priprema programa tehničke pomoći (TP) za osoblje KAM-a.
· Obuka osoblja KAM-a za opremu/sisteme koji će biti nabavljeni u skladu sa dogovorenim TP programom u odgovarajućem institutu za metrologiju.
· Pomoć JSP-u u pripremi i sprovođenju tendera za nabavku opreme. Ovo uključuje odgovor na upite kompanija tokom procesa nadmetanja.
· Pomoć JSP-u u pripremi potrebnih dokumenata za proces „kupovine“ u okviru nabavke ako i kada je to potrebno.
· Pomoć JSP-u u pripremi potrebnih dokumenata za proces nabavke iz „jednog izvora“ ako i kada je to potrebno.
· Nadzor i pomoć u procesima prijema nabavljene opreme/sistema.
· Obuka osoblja KAM-a u KAM-u za upravljanje nabavljenom opremom.
· Pomoć službenicima KAM-a u pripremi budžeta za mernu nesigurnost.
· Priprema korisničkog priručnika i postupaka kalibracije nabavljenih sistema.
· Pomoć službenicima KAM-a u pripremi priručnika o kvalitetu za laboratorije.
· Pomoći KAM-u da učestvuje u međunarodnim ili regionalnim ili bilateralnim među-laboratorijskim poređenjima.
· Pomoć KAM-u da učestvuje u aktivnostima međunarodnih metroloških organizacija (posebno BIPM, OIML, EURAMET, WELLMEC, IMEKO)
· Identifikovanje potreba za sledljivošću za svaki razvijeni sistem merenja.
· Razvijanje programa sledljivosti za opremu/sisteme KAM-a, starih i novih.
· Izrada programa održavanja razvijenih mernih sistema.
· Pružanje pomoći KAM-u i DAK-u za izradu i sprovođenje nacionalnih međulaboratorijskih poređenja.
· Pružanje pomoći KAM-u u rešavanju drugih pitanja vezanih za svakodnevno poslovanje prostorija, odnose sa klijentima kao i međunarodne odnose.
· Pružanje pomoći KAM-u u pogledu funkcionisanja i održavanja nacionalnog metrološkog sistema

TRAJANJE I RASPORED PLAĆANJA
Očekuje se da će zadatak uključiti kombinaciju rada od kuće i putovanja na teren. Očekuje se da će zadatak početi u avgustu 2019. i da će trajati do septembra 2022. godine. Procenjeni nivo napora za zadatak će biti 300 dana po osobi (od čega se očekuje da će 150 dana po osobi biti utrošeno na terenu).
Pre svake isplate, koordinator projekta treba da odobri kvalitet rada koji obavljaju konsultanti. Pozicija se nalazi unutar JSP-a, pod nadzorom JSP  koordinatora. Klijent će obezbediti kancelarijski prostor i kancelarijsku opremu potrebnu za obavljanje dodeljenih zadataka.

Potrebne kvalifikacije i proces selekcije
Konsultant treba da bude organizacija ili zajedničko preduzeće sa relevantnim projektnim iskustvom. Rad bi trebalo da preduzme konsultantski tim koji se sastoji od tri ključna stručnjaka koji imaju sledeće veštine i akreditive. Konsultant, pored tri ključna stručnjaka, može koristiti bilo koji broj stručnjaka kako bi ispunio zahteve ovog zadatka.
Sva komunikacija i izveštavanje će biti na engleskom jeziku i u elektronskom obliku (pdf ili Word format).
Konsultant će obezbediti ključne stručnjake za ovaj zadatak koji ispunjavaju sledeće zahteve za kvalifikacije/iskustvo:

Ključni stručnjaci:
Lider tima:
· Diploma iz oblasti mašinstva, elektrotehnike, hemijskog inženjerstva, fizike ili hemije.
· Najmanje 20 godina iskustva u metrologiji.
· Najmanje 5 godina iskustva na rukovodećoj poziciji u metrološkom institutu (uključujući položaje kao što su menadžer za kvalitet, šef odseka ili šef laboratorije).
· Dokazano znanje o nesigurnosti, sledljivosti, međulaboratorijskim poređenjima.
· Iskustvo u međunarodnim međulaboratorijskim poređenjima.
· Upoznatost sa IT sistemima.
· Dobri odnosi sa akreditacijom, posebno u oblastima procene, međulaboratorijskih poređenja i dobar kvalitet rada.
· Najmanje dva nezavisna učešća u međunarodnim organizacijama ili u njihovim tehničkim odborima. 
· Odlično poznavanje engleskog jezika.
· Dobre veštine komunikacije, upravljanja, organizacije i izveštavanja.
Stručnjak za opremu
· Diploma iz oblasti mašinstva, elektrotehnike, hemijskog inženjerstva, fizike ili hemije.
· Najmanje 15 godina iskustva u metrologiji.
· Najmanje 3 godine iskustva na rukovodećoj poziciji u metrološkom institutu (uključujući pozicije kao što su menadžer za kvalitet, šef odseka ili šef laboratorije).
· Dokazano znanje o nesigurnosti, sledljivosti, međulaboratorijskim poređenjima, nabavci opreme, održavanju opreme.
· Učešće u međunarodnim organizacijama ili u njihovim tehničkim odborima. 
· Odlično poznavanje engleskog jezika.
· Dobre veštine komunikacije, upravljanja, organizacije i izveštavanja.
Stručnjak za prenos znanja
· Diploma iz oblasti mašinstva, elektrotehnike, hemijskog inženjerstva, fizike ili hemije.
· Najmanje 15 godina iskustva u metrologiji.
· Najmanje 3 godine iskustva na rukovodećoj poziciji u metrološkom institutu (uključujući pozicije kao što su menadžer za kvalitet, šef odseka ili šef laboratorije).
· Dokazano znanje o nesigurnosti, sljedljivosti, međulaboratorijskim poređenjima, pripremi i izvođenju programa obuke i savetovanja u metrologiji.
· Učešće u međunarodnim organizacijama ili u njihovim tehničkim odborima. 
· Odlično poznavanje engleskog jezika.
· Dobre veštine komunikacije, upravljanja, organizacije i izveštavanja.

Konsultant bi trebao da poseduje:
- Odlično poznavanje lokalnih i međunarodnih standarda i normi.
- Poznavanje kosovskog NIK sistema (posebno metrologije i akreditacije).
- Prethodno iskustvo u pravilima nabavke Svetske banke. 
- Prethodno iskustvo u sličnom radu za metrološki institut.
- Pogodnu infrastrukturu i ljudske resurse kako bi se ispunili navedeni zadaci.
- Dobre odnose sa navedenim međunarodnim organizacijama.
- Sposobnost pružanja svih usluga bez izuzetka. 


Kriterijumi za uži izbor su:
(i) Opšte iskustvo u sektoru Metrologije (30%),
(ii) Relevantno iskustvo sa sličnim zadacima (50%) i
(iii) Dostupnost kvalifikovanog osoblja unutar firme / konzorcijuma (20%).

Konsultanti se mogu udružiti kako bi poboljšali svoje kvalifikacije. „Udruženje“ može biti u obliku zajedničkog preduzeća ili pod-konsultantske firme. U slučaju zajedničkog preduzeća (JV), svi članovi Zajedničkog preduzeća će biti zajednički evaluirani u svrhu izrade liste užeg izbora kandidata i biće solidarno i pojedinačno odgovorni za zadatak i potpisaće ugovor u slučaju dodele ugovora toj grupi JV-a . Zainteresovani konsultanti trebaju jasno naznačiti strukturu svog „udruživanja“ i dužnosti partnera i pod-konsultanata u njihovoj prijavi.
Organizacija ili JV će biti izabrani u skladu sa procedurama navedenim u Smernicama Svetske banke: Izbor i zapošljavanje konsultanata po IBRD i IDA kreditima i grantovima od strane Zajmoprimaca Svetske banke, januar 2011 revidirane jula 2014, prema metodi selekcije zasnovanoj na troškovima kvaliteta (QCBS).
Zainteresovane konsultantske firme ili zajednička ulaganja mogu dobiti dodatne informacije na dole navedenoj adresi tokom radnog vremena: 08: 00-16: 00 (od ponedeljka do petka).
Iskazivanje interesa mora se dostaviti u pisanoj formi ili putem e-mail-a, na dole navedenu adresu; do 11, jul  2019.
Ministarstvo trgovine i industrije
Kontakt osoba:Aferdita Selmani
Adresa: Rr. „MuharremFejza“ p.n.Lagjja e Spitalit
10000 Prishtinë/Republika e Kosovës
Email:aferdita.a.selmani@rks-gov.net

